Membre del Reial Club Marítim de Barcelona, el 1924 va prendre part als Jocs Olímpics de París, on disputà dues proves del programa de rem, els quatre i vuit amb timoner. En ambdues quedà eliminat en sèries. Guanyà el Campionat d'Espanya de 1921 en la categoria de vuit amb timoner. Posteriorment fou president de la Federació Espanyola de Societats de Rem (1938-40) i de la Federació Regional Catalana.